For beboerne på plejehjemmet Solgården i Tylstrup blev tirsdagen lidt anderledes end sædvanligt. Plejehjemmet fik nemlig besøg af to alpacaer, som kom helt tæt på beboerne. - Dyr er dejlige, lyder det fra Esther Pedersen, beboer på Solgården, som tilføjer, at hun altid har været vant til dyr, dog ikke alpacaer. Det var Lise Drastrup fra Alpacas of Fredly i Hjallerup, der havde pakket alpacaerne sammen og taget til Tylstrup for at give beboerne en særlig oplevelse. - De har sådan en ro over sig, de er dejlige at røre ved, og de dufter lidt af dyr - og så kan de det, alle dyr kan, de kan være nærværende. De her er trænet til at være her, og de ved præcis, hvad de gør, siger Lise Drastrup. Det var Rikke Lykke Vestergaard fra Solgården, der stod for at arrangere den særlige dag på plejehjemmet, og hun er heller ikke i tvivl om, at alpacaerne kan noget særligt. - Dyr kan bare noget, de kan skabe noget at tale om, og det er helt fantastisk, siger Rikke Lykke Vestergaard, som tilføjer, at det måske ikke er sidste gang, at plejehjemmet skal have besøg af dyrene fra Hjallerup.

Opsummering:
- Det er dejligt at have besøg, det kan vi godt tåle. Sådan lyder det fra Søren Vestergaard, der en af de plejehjemsbeboere, der tirsdag fik besøg af to alpacaer.